DOCTOR SLUMP
Awak akan terus tinggal di apartmen berdekatan klinik itu?
- Tidak, saya akan pindah balik hari ini. - Betulkah?
Barulah saya boleh selalu jumpa awak.
Betul juga.
- Beri telefon awak. - Saya?
- Ya. - Kenapa?
Untuk apa lagi? Saya nak tukar nama saya.
YEO JEONG-WOO
TEMAN LELAKI SIMPAN
Nah.
Beri telefon awak.
Kenapa? Awak nak tukar nama juga?
Ya, saya akan tukar nama saya
dan buang semua nombor gadis lain.
Silakan.
Tak banyak pun, tapi buanglah semua yang awak tak suka.
Saya tukar nama saya saja untuk hari ini.
Nah. Sampai sini saja.
Berhenti.
Ayat "Sampai di sini saja" tak boleh digunakan lagi.
- Kenapa? - Begitulah awak tinggalkan saya dulu.
"Sampai di sini saja."
Saya trauma akibat kata-kata itu. Jangan sebut lagi.
Jangan rosakkan hari yang baik ini.
Tak boleh. Saya risau.
Buat perjanjian bertulis yang awak takkan minta putus lagi.
Kita akan sahkannya esok. Saya lega jika ada perlindungan undang-undang.
Baiklah. Saya takkan sebut perkara itu lagi.
Awak janji?
Janji dengan saya.
Saya janji.
Janji kita akan bersama selamanya.
Baiklah.
Satu lagi,
awak agak kacak juga.
Awak nak tahu tak?
Awak sangat cantik. Doktor paling cantik pernah saya jumpa.
Awak lelaki paling kacak yang pernah saya jumpa.
Awak orang paling cantik yang saya pernah dan akan jumpa sepanjang hidup saya.
Awak…
Sudahlah!
Dia tak bercakap tentang kita, bukan?
Tak mungkin. Kita tak cakap perkara yang salah.
Betul.
- Ayuh. - Ayuh.
Kita cakap tentang apa tadi?
Saya orang paling cantik yang awak pernah dan akan jumpa.
Betul.
Tapi awak pernah kata perangai saya menjelikkan
dan saya patut tinggal saja di Busan.
Saya memang tak betul waktu itu.
Tapi perangai awak memang sedikit menjelikkan dulu.
Tapi saya fikir awak cantik.
- Betulkah? - Ya.
Sejujurnya,
saya pun tak suka perangai awak, tapi saya fikir awak comel.
Begitu rupanya.
Jadi ambillah wajah yang comel ini.
- Boleh? - Ya. Tengok puas-puas.
Nanti orang nampak!
Awak sangat comel.
Awak nampak comel walaupun malu.
Awak lebih comel.
Awak gadis paling comel pernah saya jumpa.
Awak yang paling comel di dunia.
Tidak, awak yang paling comel dan kacak.
Awak comel dan seksi.
Seksi?
Saya dah pulang.
- Hei. - Hai, kakak.
Apa? Kamu minum bir tanpa saya?
Kenapa tak mesej? Kamu tahu saya suka bir.
Jahat betul.
Nak ucap selamat?
Adakah ini makan malam bersama syarikat?
Kakak nak buat ucapan?
Kenapa tak boleh?
Saya doakan kamu semua sihat dan berjaya dalam semua urusan.
Mari minum untuk malam yang indah ini.
Kamu ada dapat berita baik?
Berita baik? Tidak.
Kamu tak ada berita baik, tapi nampak sangat gembira.
Betulkah?
Bukan susah nak gembira.
Jika kita rasa kita gembira, gembiralah kita.
TEMAN LELAKI
Saya masuk bilik dulu.
Selamat malam!
Adakah dia jumpa agama?
Atau menang loteri?
Tidak.
Dua-dua bukan. Saya rasa dia ada…
penyakit bipolar.
Selalu berubah di antara gembira dan murung.
Dia kemurungan sebelum ini. Tiba-tiba dia gembira?
Saya yakin penyakit bipolar.
Betul? Dia ada penyakit bipolar.
Hei, Jeong-woo.
Ya, saya dah sampai rumah.
Kenapa awak risau? Awak nampak saya masuk.
Saya masih risau.
Sejujurnya, saya nak tahu tentang banyak perkara.
Seperti pukul berapa awak tidur, berapa gelas air awak minum,
aiskrim apa yang awak suka, awak suka dalam cawan atau kon.
Awak nak bercakap sepanjang malam?
Kita boleh tanya semuanya.
Awak boleh tahan?
Saya memang dah biasa berjaga malam.
Biasanya awak tidur berapa jam?
Lebih kurang lima jam?
- Saya pun sama. - Betulkah?
Kita memang tak banyak tidur.
Betul juga.
Mungkin kerana saya kurang tidur,
tapi saya tak suka cakap dengan orang sebelum tidur.
Saya pun. Saya tak suka orang bercakap dengan saya ketika saya sedang marah.
Saya pun sama.
Saya perlukan masa untuk bertenang apabila marah.
Begitu rupanya.
Ada apa-apa lagi?
Ada satu perkara yang saya ingin tahu.
Apa perasaan dapat bersama semula?
Sebenarnya…
- Rasa lebih baik. - "Lebih baik"?
Ya.
Lebih baik berbanding awal dulu.
Bagaimana nak cakap?
Mungkin sebab banyak perkara yang belum selesai waktu itu,
saya tak tahu sama ada saya patut bercinta.
Tapi saya putuskan untuk atasinya dan saya mahu teruskan hidup.
Cara berfikir saya kini berbeza,
jadi saya rasa lebih lega dan gembira.
Saya lega mendengarnya.
Saya rindu awak.
Awak nak naik atas?
Sekarang?
Ya. Kita boleh makan lewat malam.
Nak ayam goreng atau jjajang ramyeon?
Jjajang ramyeon sedap juga.
Ibu ada buat kimchi daun bawang semalam.
- Nak saya bawa? - Biar betul.
Dua-dua gabungan terbaik. Bawalah.
Okey. Panaskan air.
- Saya akan datang segera. - Baik.
Dulu, saya tak pernah tahu
jjajang ramyeon dan kimchi daun bawang
boleh buat hati seseorang bergelora.
Perkara-perkara remeh nampak indah kerana saya dilamun cinta.
Kenapa kamu masih berjaga? Apa kamu buat dengan kimchi itu?
Saya teringin nak makan.
Kamu tak makan dengan nasi?
Ini sangat sedap.
Saya akan makan sambil baca disertasi. Ibu tidurlah.
Kamu makan kimchi sambil baca disertasi?
Peliknya.
Aduhai. Dia tak kemas pun.
Aduhai.
Nasib baik terlepas.
Saya takut ibu tangkap saya.
Pandai awak menyelinap naik.
- Baiklah. - Wah, nampak sedap.
Saya tak pernah makan lewat begini.
Satu lagi, rasanya lebih baik
jika kita rahsiakan hubungan kita, bukan?
Saya rasa…
Di tempat kerja, ya.
Saya tak tahu bila akan berhenti, jadi tak guna kita beritahu.
Rakan sekerja kita juga mungkin akan rasa tak selesa,
lebih baik rahsiakan.
Di sini bagaimana?
Maksud saya,
awak akan pergi kerja sekarang,
tentu mereka tertanya awak akan pergi mana.
Jika awak kata yang awak membantu saya, mereka akan tanya lebih banyak.
Saya akan beritahu perkara sebenar, iaitu kita sedang bercinta.
Betulkah?
Tentulah. Kenapa tidak?
Maksud saya, awak susah-susah curi-curi naik bawa kimchi.
Saya ingat awak nak rahsiakan.
Ibu tiba-tiba muncul, saya terpaksa reka cerita.
Tentulah saya akan beritahu.
Mereka pasti suka.
Mereka suka awak. Terutamanya ibu.
Betulkah?
Apa ini?
Masakan ibu mentua…
Masakan ibu awak terbaik.
Sangat sedap.
Awak sangat kelakar.
- Makanlah. - Okey.
Jjajang ramyeon bersama kimchi memang terbaik.
Paling sedap.
Awak sejuk? Saya buka tingkap supaya angin keluar. Nak saya tutup?
Tidak, barulah saya tak mengantuk kekenyangan.
Awak mengantuk?
Kalau begitu, baringlah.
Awak nak buat apa?
Kenapa awak tepuk tilam? Nak tunjuk ia keras?
Awak tahu itu bukan sebabnya!
Marilah sini.
Sudahlah. Berhenti suruh saya baring.
Baringlah selama 30 minit.
Baiklah.
30 minit saja, okey?
Okey.
Apa?
Saya nampak bil di pintu semalam. Ke mana semua itu pergi?
Aduhai! Tentu Jeong-woo balik!
Aduhai, dia biar tingkap terbuka. Nanti demam pula.
Selamat pagi, mak cik. Apa khabar?
Khabar baik. Mak cik…
Mak cik tak berniat untuk mengintai.
Tingkap terbuka, mak cik nak tutup tingkap.
Saya boleh jelaskan. Begini…
Wanita ini ialah…
Apa dia?
Okey. Mak cik pergi dulu.
Jumpa lagi.
Tidak, jangan…
- Ibu dah pergi? - Habislah kita.
Jeong-woo, kita rahsiakan ini dulu.
Apa?
Semalam awak cakap sebaliknya.
Saya akan beritahu ibu,
tapi kita cuma tidur saja semalam.
Dia akan salah anggap jika lihat kita berdua begini.
Dia akan fikir kita buat benda lain. Nanti dia akan menyibuk.
Saya tak tahan. Kita rahsiakan dulu.
Reputasi saya pula bagaimana?
Dia tahu kita saling menyukai.
Dia akan fikir saya dah lupakan awak dan bawa perempuan balik rumah.
Reputasi saya okeykah? Takkan baguslah.
Bagaimana jika dia benci saya?
Itu… Dia akan sedar ini cuma salah faham
- selepas tahu kebenarannya. - Apa?
Kita akan lewat. Kita cakap lagi di klinik nanti.
Awak yakin dia akan faham? Saya tak rasa begitu.
Beri saya sebotol air.
Saya akan kata saya beli selepas bersenam.
Jumpa nanti.
Ha-neul, saya sangat takut.
Ha-neul.
Tidak!
Ini petanda buruk.
Aduhai.
Kenapa? Kenapa ibu marah sangat? Drama pagi dibatalkan?
Ibu betul-betul tergamam.
Ibu naik ke taman bumbung untuk ambil daun selada.
Jeong-woo akhirnya kembali.
Tapi dia tak berseorangan. Dia bersama seorang gadis.
Gadis mana? Siapa dia?
Ibu pun tak tahu.
Tingkap terbuka, jadi ibu nak tolong tutup dan ternampak.
Waktu itulah ibu lihat dia peluk seseorang di atas katil!
Gadis itu cantik?
Manalah ibu tahu!
Wajahnya terselindung di sebalik selimut!
- Mungkin itu kakak. - Ha-neul?
Ibu tak nampak wajahnya. Mungkin itu kakak.
Saya dah pulang.
Kakak pergi mana?
Kakak bangun awal, jadi kakak pergi joging.
Saya lapar. Mari kita makan, ibu.
Okey.
- Apa? - Aduhai, panasnya.
Mungkin betul dia pergi joging.
Adakah ini bermakna Jeong-woo ada perempuan lain?
Bedebah! Tak guna!
- Sebab itu jangan buat baik! - Ibu.
Jeong-woo bukan sembarangan.
Kita kenal dia.
Jadi? Yang penting dia telah khianati Ha-neul.
Ibu akan masak dia hidup-hidup.
Bukan setakat penyakit bipolar,
Ha-neul memang gila sebab makan kimchi daun bawang
sambil baca disertasi.
Apa ibu patut buat dengan dia?
- Ibu akan rebus dia dalam air panas! - Alamak.
Lantaklah.
Helo.
Hai. Kamu nak pergi kerja nampaknya.
- Ya. - Siap pakai tali leher lagi.
Saya cuma pakai kerana klinik saya nak ambil gambar untuk laman webnya.
Saya terpaksa pakai.
- Mak cik tak cakap apa-apa. - Betul juga.
Mak cik gembira kamu semakin baik.
Alamak. Tali leher kamu senget.
- Betulkah? - Ya.
Nampak okey saja.
Mak cik. Berhenti!
Sut kamu berhabuk sangat.
Saya tak rasa begitu!
Mak cik, jangan siku! Nanti!
Ha…
Maaf!
Semoga berjaya.
MILMYEON ASLI BUSAN
Selamat jalan.
- Jin-woo, kita berseronok, bukan? - Ya.
Tentu sukar untuk kamu
bekerja dan menjaga anak.
- Aduhai. - Ibu lebih susah.
Ibu perlu jaga mak cik.
Jalan baik-baik ya, Jin-woo.
Jangan main-main atau buka tali keledar. Jangan susahkan nenek.
Saya dah besar.
Betul.
Ini hadiah.
Hadiah? Apa ini?
Untuk Dr. Bin.
Hadiah lukisan kerana tangkap semut untuk saya.
Betulkah?
Tentu dia suka.
Ini Dr. Bin.
- Ini? - Aduhai.
Nanti dia lewat sampai tadika.
Kami akan pergi sekarang.
Marilah.
Jumpa hujung minggu nanti.
- Jumpa lagi. - Jumpa lagi.
Tak perlu keluar.
- Jumpa lagi. - Jumpa lagi.
Ayuh.
Apa yang awak nak beri saya awal pagi begini?
Ini daripada Jin-woo.
- Ini hadiah. - Hadiah?
Apa ini?
Dia melukis semut, dirinya dan awak.
Begitu rupanya.
- Jadi ini semutnya. - Bukan, itu awak.
Baiklah.
Cantik lukisannya.
Betul.
Saya beli makaron dalam perjalanan ke sini.
Susah-susah saja.
Saya lebih suka soju. Awak boleh belanja saya nanti.
- Aduhai. - Aduhai.
Kenapa saya nak minum dengan awak pula?
- Ini untuk anak awak. - Untuk Eun-jeong?
Masih ingat apa awak cakap?
Awak cakap dia tak suka taiyaki atau roti telur yang awak beli.
Remaja sekarang aktif di media sosial dan suka snek yang cantik dan mewah.
Mereka suka muat naik gambar.
Cuba lihat di media sosial dan belikan sesuatu yang cantik dan mewah.
Okey.
KLINIK PEMBEDAHAN PLASTIK LA BEAUTE
Awak nak kopi? Mahu ambil di bawah?
Dr. Yeo, ada masa untuk ambil gambar untuk laman web sekarang?
Ya, boleh.
Kita ambil di sebelah logo klinik.
Nanti saya datang.
Kita minum kopi lain kali saja.
Okey. Kalau begitu…
Selamat mengambil gambar.
Jumpa lagi.
Ibu, tolong jangan terkejut.
Wanita yang ibu nampak pagi tadi ialah saya.
Tak boleh.
Sekali lagi.
Saya nak beritahu ibu sesuatu.
Saya dan Jeong-woo bercinta.
Dr. Yeo, awak nampak kacak!
Nampak seperti bintang!
Tak sangka. Awak nampak sangat kacak.
Dr. Yeo, boleh buat NeoTube semula dan tunjukkan ketampanan awak?
Saya akan ikuti video awak. Boleh?
- Saya belum bersedia. - Sebentar.
Saya rasa awak nampak lebih kacak jika disolek.
- Walaupun memang sedia kacak. - Tak apa.
Marilah. Awak harus nampak kacak untuk gambar.
Satu lagi, awak sedang bercinta dengan sesiapa?
- Apa? - Saya cuma nak tahu saja.
Awak tiada teman wanita?
Teman wanita?
Rakan sekerja kita juga mungkin akan rasa tak selesa,
lebih baik rahsiakan.
Aduhai, tiada.
Teman wanita? Jangan merepek.
Jadi awak masih bujang.
Tentulah. Saya tiada teman wanita.
Dr. Yeo, apa wanita ideal awak?
Wanita ideal?
Mungkin…
Seorang yang berambut panjang, mata besar
dan ambil berat tentang saya.
Ini kali pertama saya ke sini, makanan mereka pedas dan sedap.
Saya harus bawa Eun-jeong ke sini untuk hari jadinya.
Dia akan membebel lagi nanti.
Remaja sekarang suka makanan seperti piza dan pasta.
Betul juga.
Mereka suka hantar gambar di Internet.
Cik Woo, awak perlu jumpa klien Jumaat depan untuk pembedahannya.
Kawan mak cik saya nak buat blefaroplasti
dan tegangkan kulit. Beri dia diskaun.
Baik, doktor.
Tentu ramai orang minta diskaun dengan kamu.
Jangan mulakan.
Bukan nak kata, setiap hari orang tanya
untuk minta diskaun dan tanya apa mereka patut buat.
Mereka tanya apa mereka patut buat?
Setiap masa.
Jika awak jadi pakar bedah plastik,
saudara-mara, bekas rakan sekelas, malah guru
akan tanya apa mereka patut buat.
Tapi perlu berhati-hati.
Mereka akan tersinggung dan rasa dihakimi.
Boleh awak beritahu saya apa yang saya patut buat?
Aduhai.
Awak nak bercakap tentang kerja?
Anggaplah ini keistimewaan bekerja di klinik awak.
Saya nak buat pembedahan kelopak mata.
Apa pendapat awak?
Awak dah cukup cantik.
Betul. Tapi jika awak mahu buat,
saya rasa awak akan menjadi lebih cantik sedikit.
Apa pendapat awak?
Saya rasa tak perlu.
Bagaimana dengan saya?
Pembedahan di bucu mulut?
Cik Han, jika awak nak teruskan juga,
awak akan nampak lebih muda.
- Saya rasa dia tak perlukan. - Betulkah?
Dr. Nam, wajah awak dah sempurna. Tapi jika awak tambah pengisi…
Jadi…
Wajah semula jadi awak dah cantik…
Saya rasa dia patut buat.
Jika dia letak pengisi di dahinya…
Telur gulung ini sedap.
Dr. Yeo.
Ini saya punya.
Telur gulung ini ada lapan keping dan ada empat orang di meja ini.
Jadi setiap orang akan dapat dua.
Awak dah ambil bahagian awak, jadi ini saya punya.
Maafkan saya.
Janganlah bergaduh kerana makanan.
Puan, boleh berikan kami…
telur gulung tambahan untuk setiap meja?
Baik!
Dr. Bin, awak patut belanja kopi…
Janganlah.
Apa masalahnya?
Betulkah awak tak tahu?
Saya minta maaf.
Ini tabiat bekerja saya.
Saya cuma kata awak patut buat pengisi sebab tak salah pun.
Tapi awak tak perlukan.
Memang tak perlu, tapi ramai orang buat.
Awak nak kena pukul?
Tabiat bekerja? Saya pun bekerja juga.
Nak saya bius awak?
Janganlah cakap begitu.
Awak selalu berkerut,
jadi saya rasa awak comel.
Tapi sebab awak selalu begitu, saya rasa kasihan dan terlepas cakap.
Lupakan saja. Baru semalam awak cakap
saya orang paling cantik. hari ini suruh buat pengisi pula.
Saya kecewa dengan semua kata-kata awak.
"Semua"? Saya ada buat salah lagi?
Bukan buat salah, tapi saya kecewa.
Awak tak kisah saya padam semua nombor gadis
dalam telefon awak semalam.
Saya ingat awak jenis yang setia.
Tapi awak begitu rancak
malah bersolek dengan rakan sekerja wanita.
Apa? Awak tiada teman wanita?
- Kenapa awak mengaku bujang? - Apa awak cakap?
Ini tak adil. Saya cakap begitu sebab awak nak rahsiakan.
Awak patut rahsiakan yang awak bercinta dengan saya.
Bukannya mengaku awak masih bujang.
Awak boleh kata awak dah berpunya. Hati saya terluka.
Perasaan saya juga terluka.
Masih ingat ibu awak cekik saya tadi?
Malah,
awak lihat saja ibu awak menyiku saya.
Saya ingat awak akan hentikan dia.
Saya sangat sakit.
Tapi saya tiada pilihan lain.
Dia nampak kita berpelukan di atas katil.
Bagaimana saya nak beritahu dia?
Saya mahu kita tahan beberapa hari saja.
- Susah sangatkah? - Bukan itu maksud saya.
Saya cuma sakit hati. Itu pun tak faham?
Awak sakit hati kerana saya tak faham?
Awak faham tak yang saya…
Apa MBTI awak?
Kenapa tiba-tiba tanya begitu?
Kamu nak ikut atau tidak?
Ya, kami akan menyusul.
Saya memang pemikir.
- Awak nak balik? - Tak bolehkah?
Awak nak balik begitu saja?
Saya perlu buat apa?
Jumpa lagi.
Tapi…
Hei, tunggu.
Aduhai.
Apa ini? Kenapa dia ikut saya?
Kalau ada sesuatu nak cakap, cakaplah.
Kenapa bas belum sampai?
Aduhai.
Patutkah saya bercakap dulu?
Baik. Ini bukannya pergaduhan besar.
Tidak!
Saya selamat.
Tidak, saya tak berniat…
Saya ingat dia nak berbaik, tapi dia curi tempat duduk saya?
Dia masih kuat bersaing seperti dulu.
Apa ini?
Kita patut melancong ke tempat ini, tapi lihatlah kita sekarang.
Hei, selamat pulang. Kakak tak kerja pun, tapi lama keluar.
Awak pula dari mana?
Saya beli bahan untuk sup rumpai laut.
Esok hari jadi ibu.
Mustahil. Jangan kata kakak lupa.
Aduhai. Tengoklah kakak.
Apa gunanya ada anak perempuan seorang doktor
jika saya yang ingat hari jadi dia?
Apa ini?
"Sky Lounge"?
Kakak ingat hari jadi ibu rupanya.
- Apa? - Ya. Ingatan kakak memang kuat.
Ya, baguslah.
Anak lain akan pergi beli-belah dan makan bersama ibu mereka.
Tapi kakak selalu sibuk untuk bawa ibu keluar makan.
Kakak dah buat tempahan? Kalau belum, lekas.
Tiga orang termasuk saya. Bukan, empat termasuk pak cik.
Cepatlah.
Okey. Kakak akan telefon.
Ha-neul.
Maaf untuk hari ini.
Saya kata muka cantik awak perlukan pengisi.
Saya cuba makan telur gulung terakhir itu.
Malah saya mengaku saya bujang. Saya minta maaf.
Saya memang teman wanita dan anak yang teruk.
Tapi awak salah faham tentang kejadian di atas bas.
Saya tersadung dan jatuh ke depan.
Apa yang saya buat?
Menulis surat minta maaf macam budak-budak. Tolonglah.
Aduhai.
Ha-neul, boleh saya lihat wajah awak sebelum tidur?
Saya rindu awak.
Saya perlukan masa untuk bertenang apabila marah.
Suk-ja, ada apa telefon awal pagi begini?
Hari jadi bukannya hal yang besar.
Cuma tua setahun lagi.
Terima kasih kerana telefon.
Baiklah.
Adakah Ha-neul masih menganggur?
Aduhai. Dia patut layan teman dia hari itu lebih baik.
Dia tiada kerja mahupun kekasih.
Aduhai. Hari ini hari jadi awak,
tapi awak murung pula.
Letak dulu!
Ayahnya…
Apa? Dia letakkan telefon lagi?
Tak guna. Dia telefon untuk ucap tahniah atau sakitkan hati saya?
Ini permulaan hari yang teruk.
Ha-neul akan jumpa lelaki yang lebih baik daripada dia.
Lebih baik daripada Jeong-woo.
Kakak bangun awal, jadi kakak pergi joging.
Semua kedai ada jual jenama itu.
Ini sangat sedap.
Saya akan makan sambil baca disertasi. Ibu tidurlah.
Tak mungkin.
Adakah wanita semalam itu
Ha-neul?
Hei, Jeong-woo.
Helo.
- Nak pergi kerja? - Ya.
Selamat jalan.
Apa? Jeong-woo!
Jeong-woo, tunggu!
Jeong-woo, berhenti!
Mak cik.
Nanti dulu!
Aduhai, mak cik nampak habuk.
Jeong-woo.
Mak cik sangat suka kamu.
- Apa? - Mak cik dah lama suka.
Mak cik tahu kamu rahsiakan
dan tak beritahu mak cik semalam demi Ha-neul.
Mak cik bertambah suka.
Kamu layak jadi teman lelaki dia.
Apa maksud mak cik?
Wanita di katil itu Ha-neul, betul?
Tidak. Itu bukan dia. Itu wanita lain.
TEMAN WANITA
Jawablah.
Hei.
Awak pergi kerja?
Baru nak pergi.
Baiklah. Okey.
Selamat bekerja.
Boleh saya jumpa awak malam nanti?
Boleh saja.
Saya akan telefon awak nanti.
Tentu itu teman wanita kamu.
Nombor dia macam biasa lihat.
Empat digit terakhirnya ialah 0402.
Mak cik.
Saya janji tiada apa-apa yang terjadi malam itu.
Mak cik tak kisah tentang itu.
Dia tentu malu nak beritahu mak cik.
Mak cik akan pura-pura tak tahu, harap kamu berbaik.
Aduhai! Berapa lama kamu nak rahsiakan?
Kamu berdua memang rumit.
- Jeong-woo. - Ya?
Kamu tahu hari ini hari jadi mak cik?
Saya tak tahu pula. Selamat hari jadi.
Boleh mak cik minta tolong sebagai hadiah hari jadi?
Minta tolong apa?
Hebatnya! Tak sangka kamu bawa ibu ke sini.
Terima kasih, Ha-neul.
Aduhai. Ibu patut berterima kasih kepada saya.
Dia cuma buat tempahan dan bayar saja.
Saya yang kata kita patut datang sini.
Ibu patut cakap pada saya.
Satu lagi,
ibu pakai baju apa?
Ibu dapat hadiah selepas carikan jodoh untuk Seok-won.
Itu 20 tahun yang lalu.
Tapi taklah terlalu lama, saya ingat dari tahun 1800-an.
Kamu nak kena pukul 1800 kali?
Belilah baju baru untuk ibu.
Ibu.
Helo. Kamu ada membuat tempahan?
- Ya. - Di bawah nama "Nam Ha-neul".
Untuk tiga orang.
- Sila ikut saya. - Okey.
Kenapa guna dialek Seoul?
Kakak pun tahu saya boleh cakap dengan dialek Seoul dan Busan.
Jika saya bersama gadis atau ke tempat mewah begini,
saya gunakan dialek Seoul.
"Saya gunakan."
Ada tart epal dan ayam goreng rosemary untuk pembuka selera.
Rasa epal yang manis akan menaikkan selera kita.
Oh, ya. Boleh berikan kami sebotol champagne yang bagus?
Kami ada keraian.
Baiklah, saya akan bawa sesuatu yang sesuai dengan stik.
Lihatlah kamu.
Kenapa dengan kamu? Menggelikan betul.
- Betul cakap ibu. - Kenapa menggelikan pula?
Gadis Busan kata saya nampak bijak dan romantik.
Sebab itu saya popular.
Saya guna dialek Busan dengan gadis Seoul
dan dialek Seoul dengan gadis Busan.
Begitu. Baguslah.
Maaf. Kami sedang tunggu seorang lagi.
Boleh sediakan satu lagi set pinggan dan gelas?
Baiklah, saya akan sediakan.
Apa?
Kita tunggu seseorang? Siapa?
Siapa lagi? Tentulah pak cik.
Dia tutup kedai awal?
Jeong-woo, kenapa datang?
Ibu awak ajak saya.
Selamat hari jadi.
Terima kasih kerana datang.
Apa ini?
Ibu lupa dia musuh kita?
Dia tidur bersama wanita lain!
Wanita itu ialah kakak kamu.
Biar betul?
Bukan saya yang beritahu.
Betul. Kami sedang bercinta. Dia teman lelaki saya.
Ba-da. Tolong hormat sikit.
Ibu pun tak patut ganggu dia.
Saya takkan biar ibu pukul dia lagi.
Berikan dia makanan lazat dan turunkan yuran penyelenggaraan.
- Layan dia baik. - Boleh saja. Tiada masalah.
- Ibu takkan kenakan sewa. - Jangan begitu.
Kenapa keluarga perlu bayar?
Kamu keluarga kami sekarang.
Hai, abang ipar. Layan kakak baik-baik.
Saya ingat dia bipolar, tapi dia memang bahagia.
Pilihan yang bagus.
Apa ini? Kita nak bersorak?
Ini Piala Duniakah? Jangan terlalu dramatik dan duduk.
- Kita perlu bercakap. - Apa?
Okey.
Apa yang berlaku?
Saya terjumpa ibu awak pagi tadi
dan dia tahu segalanya.
Saya tak beritahu dia demi awak.
Tapi tiba-tiba awak telefon saya.
Begitu rupanya. Sebab itu awak begitu kekok.
Awak tak begitu gembira,
jadi saya ingat awak masih marah.
Kenapa pula? Lagipun itu salah saya.
Aduhai. Kenapa awak tak telefon saya?
Saya memang nak telefon.
Banyak kali saya cuba untuk telefon,
tapi saya ingat yang awak perlu masa untuk bertenang apabila marah.
Hei.
Itu untuk perkara lain.
Saya mahu cepat berbaik jika tentang kita.
Awak ikhlas?
Aduhai. Apa yang saya buat semalam?
Saya terlalu sedih untuk tidur.
Awak tak tidur?
Awak tidur?
Saya tidur jika susah hati.
Itu tabiat yang baik.
Maaf, Ha-neul.
Saya minta maaf tentang semalam.
Saya juga minta maaf untuk pergaduhan pada masa akan datang.
- Awak tak tahu apa yang akan berlaku. - Tak kisahlah.
Ibu awak pasti sedang tunggu. Cepatlah.
Terima kasih kerana datang.
Saya risau awak tak gembira jumpa saya.
Jadi, terima kasih.
Oh, ya.
Insiden bas itu cuma salah faham.
Saya tersadung dan terjatuh.
Awak nampak saya terhumban ke depan, bukan?
Baiklah. Saya percaya saja.
Apa? Tidak, tak boleh begitu.
- Memang betul. - Dulu saya tak tahu.
Saya tak tahu bercinta sesukar ini.
Saya rasa sakit, kasihan dan bersyukur
di tahap yang berbeza.
Perkara-perkara remeh terasa begitu menakjubkan.
- Selamat. - Syabas!
Sekali teguk.
Okey.
Ibu tak patut buat begitu dengan champagne.
Awak tak patut minum sewaktu bekerja.
Tak apa. Saya tiada pembedahan,
jadi saya cuti tengah hari ini.
Baguslah.
- Kamu memang bijak. - Terima kasih.
Mari kita minum sampai mabuk.
- Baik, mak cik. - Mengarut betul.
Terlalu banyak…
Dia nak beri saya banyak.
Isikan sampai penuh.
- Terima kasih. - Okey.
Minum berpada-pada. Awak ada pembedahan pagi esok.
Jadual dia pun kakak tahu. Kakak terlalu taasub.
Bukan. Kakak tahu kerana kami akan buat bersama.
Buat bersama? Buat apa?
Baiklah. Sebenarnya,
saya sedang bantu dia di bilik bedah.
Maaf saya tak beritahu lebih awal.
Ini bukan jawatan tetap.
Saya tak mahu duduk di rumah saja.
Saya cuma bantu dia sementara saya fikir apa saya nak buat.
Mak cik okey?
Apa? Ibu mahu dia kembali ke hospital untuk menjadi profesor?
Ibu kecewa?
Bukan begitu. Ibu cuma gembira dia sedang buat sesuatu seperti dulu.
Anak ibu bawa ibu ke restoran mewah,
sambil duduk di sebelah teman lelakinya.
Dia juga dapat kerja.
Barulah rasa seperti hari jadi. Ibu di awang-awangan.
Jadi ibu patut senyum, bukan menangis.
Baiklah.
Mari kita minum.
Siapa yang keluar tanpa mabuk, ialah pengkhianat.
- Baik, mak cik. - Apa ibu cakap?
Minum perlahan-lahan atau ibu akan mabuk.
Di sini!
Ibu memang melampau!
Okey. Bertahan sedikit lagi!
Dah hampir sampai!
Kita dah sampai!
Aduhai.
Di sini.
Penatnya.
Kenapa?
- Ada bunga di belakang telinga awak. - Apa?
Bila dia letak di situ?
Entahlah.
Aduhai.
Di mana awak, Ha-neul?
Apa yang awak sedang buat?
Di sini.
- Ayuh. - Ayuh.
Makaron sedap tak?
Ya. Ayah tak pernah beli sesuatu seperti ini.
Rakan sekerja ayah…
Bukan, kenalan ayah…
Kawan?
Siapa dia?
Apa pun, ada orang berikan kepada kamu.
Ayah nak satu?
Bagaimana dengan ini? Coklat.
Aduhai. Bagaimana kamu tahu ayah suka coklat?
Terima kasih.
- Boleh tahan. - Sedap, bukan?
- Ya. - Kita ada kesepakatan akhirnya.
- Beli barang begini lagi. - Baiklah.
Kenapa dengan dia? Dia tersenyum.
Hong-ran, terima kasih untuk makaron itu.
Anak saya sukakannya.
Ayah, kawan saya mahu…
Apa ini? Ini darah, bukan?
Kenapa ayah pegang seluar dalam saya?
Bin Eun-jeong, beritahu ayah.
Kamu dibuli? Ada orang pukul kamu?
Apa yang ayah merepek? Tentu darah lebih banyak jika dipukul.
Jadi ini apa? Kenapa tak boleh beritahu?
Aduhai.
Wayar dari baju dalam saya terpotong kulit saya, okey?
Itu boleh berlaku?
Kamu patut beritahu ayah.
Ayah nak suruh saya minta ayah belikan baju dalam? Memalukan.
Nanti, Eun-jeong.
BAJU DALAM UNTUK PELAJAR SEKOLAH MENENGAH
- Awak buat apa di sini? - Helo.
"Baju dalam untuk pelajar sekolah"?
Apa?
Ini bukan untuk saya.
Tentulah bukan.
Betul.
Tidak, tunggu.
Tidak.
Itu untuk Eun-jeong.
Saya sedang cari untuk dia.
Betul. Wayar terkeluar dari baju dalam
jika sudah terlalu lama.
Aduhai. Awak rasa kenapa dia tak pernah beritahu saya?
Sebab awak ayahnya. Remaja seusia dia agak sensitif.
Berikan kad awak dan suruh dia beli sendiri.
Saya memang nak beri,
tapi dia lari keluar dan tak baca mesej saya.
Awak tahu kedai pakaian dalam dekat klinik kita?
- Ya. - Saya ingat nak beli di sana.
Tapi saya tak tahu nak beli apa.
Awak nak saya ikut?
Bolehkah?
Ini boleh?
Boleh.
Boleh saya bantu? Perlukan apa-apa?
Adakah ini 100% kapas? Ia menyerap peluh?
Tentulah.
Ia tiada wayar dan bagus untuk pelajar.
Saya mahu tiga set warna kulit
dan dua seluar dalam untuk uniformnya.
Okey.
Kamu ibu bapa yang prihatin.
Jarang kedua-dua ibu bapa membeli baju dalam anak mereka.
Boleh saya beri cadangan untuk awak juga?
Ini rekaan yang baru.
Saya bukan isterinya.
Kami bukan suami isteri.
Saya beli sedikit saja, jadi suruh dia cuba.
Okey. Terima kasih.
Cuba jadi lebih santai tentang isu sensitif.
Dia akan lebih malu jika awak kekok tentangnya.
Okey.
Terima kasih kerana teman saya
dan beri nasihat. Terima kasih banyak.
Tak apa. Awak dah bantu saya juga.
Saya minta diri dulu.
Okey.
Selamat malam.
Aduhai.
Kenapa awak jatuhkan?
Aduhai.
Terima kasih untuk hari ini.
Ibu saya memang memalukan.
Tidak. Dia hebatlah.
Saya cemburu dengan keluarga awak.
Apabila saya lihat awak, saya tahu awak dimanjakan sewaktu membesar.
Saya faham kasih sayang serta harapan mereka membebankan awak.
Tapi saya dapat rasa mereka ambil berat tentang awak,
dan itu membuat saya cemburu.
Keluarga saya tak begitu.
Oh ya, kenapa awak tak pernah tanya tentang keluarga saya?
- Apa? - Mereka tak pernah datang perbicaraan.
Saya tak pernah sebut tentang ibu bapa saya.
Awak patut rasa itu pelik. Saya hairan awak tak pernah tanya.
Baiklah. Tentang itu…
Sebenarnya, saya pernah nampak mak awak.
Di bilik sakit sewaktu kita senior.
Tuan.
Dengarnya dia cuma ada anemia.
Pengsan sewaktu belajar perkara biasa.
Jadi kenapa kamu suruh saya datang?
Bukan saja grednya merudum, dia juga pengsan.
Kenapa dia tak boleh dapat tempat pertama di sekolah?
Jadi awak tahu keluarga saya bagaimana.
Tentu awak terkejut kita sangat berbeza.
Bukan terkejut, sebaliknya
saya rasa awak tentu kesunyian.
Mereka ibu bapa yang bagaimana?
Pertamanya, mereka berdua pakar bedah kardiotoraks.
Bapa saya seorang profesor di universiti perubatan di AS.
Dia baru saja menjadi pengerusi Persatuan Jantung Amerika.
Ibu saya penyelidik di tempat sama.
Hebatnya mereka.
Memang hebat.
Namun disebabkan itu,
mereka selalu ingin saya ikuti jejak mereka.
Mereka sangat tak setuju
apabila tahu saya nak belajar pembedahan plastik.
Mereka tak faham kenapa saya tak mahu menyokong
kajian jantung mereka.
Mereka marah saya tak ikut mereka
dan pilih jalan yang lain.
Mereka tak memahaminya.
Jadi? Bagaimana awak yakinkan mereka?
Saya tak berjaya.
Sampai sekarang mereka tak fahami saya.
Kadangkala saya rasa bersalah.
Saya selalu buat apa yang mereka mahukan,
jadi saya menyesal tak ikut jejak langkah mereka.
Tapi tak lama dahulu,
saya melalui waktu sukar dalam hidup.
Ibu saya dapat tahu dan telefon saya.
Saya sangka dia risau tentang saya.
Tapi cuba teka apa dia kata?
Dia suruh saya pastikan ia tak beri kesan terhadap mereka.
Selepas dengar begitu,
semua penyesalan yang saya rasakan terus hilang.
Saya tak rasa mereka akan fahami saya. Kami akan sentiasa rasa asing.
- Tentu awak rasa sunyi. - Memang pun.
Tapi syukurlah,
saya belajar bagaimana untuk isi kesunyian itu.
Semua orang ada sesuatu
yang mereka takkan capai meskipun telah berusaha sehabis baik.
Bagi saya, saya ingat perkara itu ialah kasih sayang ibu bapa.
Walaupun tak dapat kasih sayang itu, saya ada banyak perkara lain.
Jadi saya cuba untuk bersyukur dan kekal fokus.
Perkara itu membuat saya rasa lebih baik.
Jadi awak tiada sesiapa untuk mengadu selain daripada saya?
Sebenarnya…
Min Kyung-min?
Kami bertemu ketika saya senior dan terus rapat sejak itu.
Adakah salah saya…
Itu bukan salah awak.
Dia bukan orang baik. Lihat apa dia buat pada awak.
Saya tahu, tapi…
Sebenarnya, saya boleh agak.
Saya dapat rasakan dia bukan orang yang baik.
Ada waktunya dia nampak mencurigakan.
"Pengarah Min Kyung-min."
Aduhai.
Profesor Min… Oh, ya.
Patutkah saya panggil awak Pengarah Min?
Terpulang pada awak.
Silakan duduk.
Cantik betul pemandangan dari sini.
Cantik, bukan?
Saya sedih awak terus pergi selepas menjadi profesor.
Tapi sekarang baru saya faham. Saya pun akan berhenti.
Awak tak patut berhenti.
- Awak tulang belakang hospital itu. - Tolonglah.
Satu lagi, jabatan kami perlukan pembekal farmaseutikal yang baharu.
Seperti yang awak tahu, kami bayar mahal untuk ubat setiap tahun.
Saya rasa sangat rugi
jika berikan peluang ini kepada orang tak dikenali.
Kalau begitu, boleh saya terima tawaran awak?
Awak tahu saya sentiasa balas budi awak.
Mari kita berbincang sambil main golf.
Awak memang cepat tangkap.
Awak takkan menyesal.
Baguslah. Lagipun kita memang senasib.
Angka menunjukkan awak semakin baik. Bagaimana perasaan awak?
Saya sedang cuba lupakan masa lampau dan teruskan hidup.
Saya juga sedar ada ramai orang yang menghargai saya.
Saya dah bekerja semula,
dan itu membuat saya rasa berguna.
Itulah yang dipanggil keyakinan diri.
Keyakinan diri ibarat
menara batu kerakal yang awak susun setiap hari.
Ia akan runtuh sebaik saja awak meragui makna di sebaliknya.
Yakinlah dengan diri sendiri
dan terus menyusun batu kerakal tersebut.
Tanpa awak sedari, awak telah membina rumah atau istana yang kukuh.
Saya rasa kita boleh kurangkan dos awak.
Okey.
Saya semakin kuat berbanding dulu.
Dr. Nam, saya akan mula mengumpul rawan rusuk.
Boleh awak masukkan pengendur otot?
Okey. Saya dah masukkan 30 minit lepas,
jadi saya akan masukkan 20 mg rocuronium.
Terima kasih. Anestesia setempat.
Saya juga bangga dengan cara Jeong-woo kendalikan dirinya.
Hei, Jeong-woo.
Awak mahu pergi bar dan minum wiski malam ini?
Boleh saja.
Saya mahu,
tapi awak boleh ajak saya di pejabat saja.
Pasangan rakan sekerja
selalu berjumpa di tangga.
Jadi…
Saya pun nak cuba juga.
Tolonglah.
Mengarut betul.
Helo?
Hari ini? Tak boleh, saya sibuk.
Mungkin dua bulan lagi?
Kami mahu percaya perkara baik menanti kami.
Kami berharap dapat hidup dengan baik meskipun tak menakjubkan.
Kami berdoa untuk hajat kecil ini.
Kita selalu minum bir dan soju, jadi wiski ini…
Terlalu keras?
Tidak, saya suka.
Perkara yang awak sebut tempoh hari…
Awak kata ada waktunya Kyung-min nampak pelik.
Boleh awak beritahu saya?
Saya rasa
dia pernah letak dadah dalam minuman.
Apa?
Saya dapat masuk kolej perubatan,
jadi dia belanja saya minum buat kali pertama.
Saya masuk hospital malam itu.
Saya rasa saya terlalu mabuk.
Profesor.
Kadar alkohol dalam darahnya terlalu tinggi,
dan kami jumpa kesan Ambien.
Ambien?
Saya dengar dia ambil ubat untuk insomnia.
Dia tak patut minum terlalu banyak.
Kenapa awak tak siasat perkara itu?
Saya tak pasti sama ada apa yang saya nampak itu
nyata atau tidak.
Ia juga tak masuk akal.
Dia patut gunakan dadah yang lebih kuat daripada Ambien
jika dia nak apa-apakan saya.
Ia tetap bahaya jika dicampur alkohol.
Keupayaan kognitif jatuh dan awak akan meracau.
Awak tak boleh kawal impuls dan mampu buat sesuatu yang bahaya.
Tapi apa yang dia dapat jika buat begitu kepada saya?
Bagaimana kelakuan dia selepas insiden itu?
Dia tetap sama.
Dia masih peramah
dan menyokong saya seperti seorang abang.
Perkara begitu tak terjadi lagi,
jadi saya biarkan saja.
Sejujurnya,
walaupun kemungkinannya kecil…
saya mahu percayakan dia.
Kerana awak berharap pada dia?
Bukan.
Demi kebaikan saya.
Saya akan rasa sangat kasihan…
jika dia benar-benar buat.
Saya dah lupa tentang insiden itu.
Tapi selepas tahu apa dia buat kepada awak,
Saya fikir mungkin apa yang saya nampak itu benar.
Itu menakutkan saya.
Helo, Profesor Kim. Kita jumpa di padang golf minggu ini.
Okey.
Tentang lukisan anak awak yang awak sebutkan tempoh hari…
Syarikat kami akan beli kesemuanya.
Tiada masalah. Saya suka lukisannya.
Jumpa hujung minggu nanti.
Selamat tinggal.
Masuklah.
Awak buat apa di sini?
Awak harus kotakan janji.
Awak okey?
Saya harap kami tak salah
tentang nasib kami yang semakin baik.
DOCTOR SLUMP
Rasa seperti kembali ke masa silam, bukan?
Berhenti di situ!
Selamat!
Saya suka keadaan sekarang.
Saya harap kedamaian ini akan berkekalan.
Awak terlibat dalam kemalangan perubatan Jeong-woo?
Awak terlalu ingin tahu.
Berjalan-jalan pada waktu malam tanpa kerisauan.
Melampau sangatkah permintaan itu?
Terjemahan sari kata oleh Nasbi Azmi